CELEX: 52010SC0743
Language: sk
Date: 2010-06-15
Title: Návrh rozhodnutie Rady o existencii nadmerného deficitu v Dánsku

SK

SK        SK
 ---pagebreak---      EURÓPSKA KOMISIA

                                 Brusel, 15.6.2010
                                 SEK(2010) 743 v konečnom znení

                         Návrh

                ROZHODNUTIE RADY

        o existencii nadmerného deficitu v Dánsku

SK                                                                SK
 ---pagebreak---                                            DÔVODOVÁ SPRÁVA

     1.      UPLATŇOVANIE PAKTU O STABILITE A RASTE V SÚČASNEJ KRÍZOVEJ SITUÁCII

     Mnohé krajiny EÚ v súčasnosti čelia deficitom verejných financií, ktoré sú vyššie ako
     referenčná hodnota 3 % HDP stanovená v zmluve. Toto často výrazné zhoršenie deficitu, ako
     aj stav zadlženosti je potrebné vnímať v kontexte celosvetovej finančnej krízy a poklesu
     hospodárskeho rastu v roku 2008/2009. Pôsobí tu niekoľko faktorov. Po prvé, hospodársky
     pokles prináša so sebou klesajúce príjmy z daní a rastúce výdavky na sociálne dávky
     (napríklad na dávky v nezamestnanosti). Po druhé, keďže Komisia uznala, že rozpočtové
     politiky zohrávajú v súčasnej mimoriadnej hospodárskej situácii dôležitú úlohu, vo svojom
     Európskom pláne na oživenie hospodárstva z novembra 2008, ktorý Európska rada schválila
     v decembri 2008, vyzvala na prijatie fiškálneho stimulu. Podľa plánu by sa tento stimul mal
     prijať včas, mal by byť cielený a dočasný, mal by byť diferencovaný podľa jednotlivých
     členských štátov podľa ich postavenia z hľadiska udržateľnosti verejných financií
     a konkurencieschopnosti a mal by sa zrušiť, keď sa hospodárska situácia zlepší. Napokon,
     niekoľko krajín prijalo opatrenia zamerané na stabilizáciu finančného sektora, z ktorých
     niektoré majú vplyv na stav zadlženosti alebo predstavujú riziko vyššieho deficitu a
     zadlženosti v budúcnosti, hoci časť nákladov vynaložených na podporu z verejných zdrojov
     by sa mohla v budúcnosti vrátiť.

     V Pakte o stabilite a raste sa od Komisie vyžaduje, aby začala postup pri nadmernom deficite
     vždy, keď deficit členského štátu presiahne referenčnú hodnotu 3 % HDP. Cieľom zmien
     a doplnení Paktu o stabilite a raste v roku 2005 bolo zaistiť, aby sa pri všetkých krokoch
     v rámci postupu pri nadmernom deficite plne zohľadňovala najmä hospodárska a rozpočtová
     situácia. Paktom o stabilite a raste sa takto vytvára rámec na podporu vládnych politík
     zameraných na rýchle obnovenie zdravej rozpočtovej pozície so zreteľom na hospodársku
     situáciu, a tým sa zaisťuje dlhodobá udržateľnosť verejných financií.

     2.      PREDCHÁDZAJÚCE KROKY V POSTUPE PRI NADMERNOM DEFICITE

     V článku 126 Zmluvy o fungovaní Európskej únie sa ustanovuje postup pri nadmernom
     deficite (EDP). Tento postup sa ďalej spresňuje v nariadení Rady (ES) č. 1467/97 „o
     urýchľovaní a objasňovaní vykonania postupu pri nadmernom schodku“1, ktoré je súčasťou
     Paktu o stabilite a raste.

     Podľa článku 126 ods. 2 zmluvy Komisia musí monitorovať dodržiavanie rozpočtovej
     disciplíny na základe dvoch kritérií, a to: a) či pomer plánovaného alebo skutočného deficitu
     verejných financií k hrubému domácemu produktu (HDP) presahuje referenčnú hodnotu 3 %
     (okrem prípadov, keď tento pomer podstatne a neustále klesal a dosiahol úroveň, ktorá sa
     približuje k referenčnej hodnote; alebo ak by prekročenie referenčnej hodnoty bolo iba
     výnimočné a dočasné a pomer zostával blízko referenčnej hodnoty) a b) či pomer verejného
     dlhu k HDP presahuje referenčnú hodnotu 60 % (s výnimkou prípadu, keď sa pomer
     dostatočne zmenšuje a približuje sa k referenčnej hodnote uspokojivým tempom).

     1
            Ú. v. ES L 209, 2.8.1997, s. 6. V správe sa zohľadňujú aj „Špecifikácie implementácie Paktu o stabilite
            a raste a usmernenia k forme a obsahu programov stability a konvergenčných programov“ schválené
            radou ECOFIN 10. novembra 2009, ktoré sú dostupné na webovej                                  stránke:
            http://ec.europa.eu/economy_finance/sgp/legal_texts/index_en.htm.

SK                                                        2                                                           SK
 ---pagebreak---      V článku 126 ods. 3 sa ustanovuje, že ak členský štát nespĺňa požiadavky podľa jedného
     alebo obidvoch týchto kritérií, Komisia musí vypracovať správu. V tejto správe Komisia
     „prihliadne tiež na to, či štátny deficit prevyšuje štátne výdavky na investície a zohľadní
     všetky ostatné závažné faktory vrátane stavu hospodárskeho a rozpočtového výhľadu
     členského štátu na stredne dlhé obdobie.“

     Na základe údajov, ktoré predložili dánske orgány v apríli 20102 a po zohľadnení predpovede
     útvarov Komisie z jari 2010, Komisia 12. októbra 2010 prijala správu podľa článku 126 ods. 3
     určenú Dánsku3.

     Následne a v súlade s článkom 126 ods. 4 Hospodársky a finančný výbor vydal 27. mája 2010
     stanovisko k správe Komisie.

     3.      EXISTENCIA NADMERNÉHO DEFICITU

     Podľa údajov, ktoré oznámili dánske orgány v apríli 2010, sa očakávalo, že deficit verejných
     financií v Dánsku v roku 2010 dosiahne 5,4 % HDP, čím prekročí referenčnú hodnotu 3 %
     HDP. V správe Komisie podľa článku 126 ods. 3 sa uvádza, že deficit sa nepribližoval k
     referenčnej hodnote 3 % HDP, ale plánované prekročenie referenčnej hodnoty sa by sa mohlo
     považovať za výnimočné v zmysle zmluvy a Paktu o stabilite a raste. Došlo k tomu najmä
     v dôsledku prudkého hospodárskeho poklesu v zmysle zmluvy a Paktu o stabilite a raste.
     Podľa predpovede útvarov Komisie z jari 2010 sa predpokladá, že reálny HDP v Dánsku po
     prudkom poklese o 4,9 % v roku 2009 dosiahne v roku 2010 úroveň 1,6 %. V recesii v roku
     2009 sa odzrkadľoval náhly pokles súkromnej spotreby, investícií a vývozu spôsobený
     finančnou krízou a celosvetovou recesiou, a najmä prudký pokles dopytu zo strany hlavných
     obchodných partnerov (Nemecka, Spojeného kráľovstva, Švédska a Nórska). Deficit v roku
     2010 je dôsledkom hospodárskeho poklesu, ako aj stimulačných opatrení, ktoré v súlade s
     európskym plánom na oživenie hospodárstva prijali dánske orgány. Plánované prekročenie
     referenčnej hodnoty sa však nemôže považovať za dočasné. Podľa predpovede útvarov
     Komisie z jari 2010 sa očakáva, že za predpokladu nezmenenej politiky4 klesne deficit v roku
     2011 na 4,9 % HDP. Kritérium pre deficit podľa ustanovení zmluvy nie je splnené.

     Podľa údajov, ktoré oznámili dánske orgány v apríli 2010, zostáva hrubý verejný dlh v roku
     2010 pod referenčnou hodnotou 60 % HDP – na úrovni 45,1 % HDP. V predpovedi útvarov
     Komisie z jari 2010 sa predpokladá, že pomer dlhu v roku 2010 bude 46 % HDP a v roku
     2011 sa zvýši na 49,5 % HDP, zostane však pod úrovňou referenčnej hodnoty 60 % HDP.
     Kritérium dlhu podľa ustanovení zmluvy je splnené.

     V súlade s ustanoveniami zmluvy a Paktu o stabilite a raste Komisia vo svojej správe takisto
     analyzovala „významné faktory“. Podľa Paktu o stabilite a raste sa tieto faktory môžu

     2
            Podľa nariadenia Rady (ES) č. 479/2009 musia členské štáty Komisii dvakrát ročne oznamovať
            plánovanú a skutočnú úroveň deficitu a dlhu verejných financií. Najnovšie oznámenie Dánska sa
            nachádza na webovej stránke:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Všetky dokumenty týkajúce sa postupu pri nadmernom deficite pre Dánsko sa nachádzajú na
            nasledujúcej webovej stránke:
            http://ec.europa.eu/economy_finance/sgp/deficit/countries/index_en.htm.
     4
            V predpovedi nezmenenej politiky sa zohľadňuje (čiastočné) ukončenie opatrení mimoriadnej povahy
            súvisiacich s krízou.

SK                                                        3                                                            SK
 ---pagebreak---      zohľadniť v krokoch, ktoré vedú k rozhodnutiu o existencii nadmerného deficitu, len ak
     deficit spĺňa dvojitú podmienku blízkosti k referenčnej hodnote a dočasnosti. V prípade
     Dánska táto dvojitá podmienka nie je splnená. Individuálne posudzované významné faktory
     sa v tomto prípade javia ako pomerne priaznivé.

     Stanovisko Hospodárskeho a finančného výboru v súlade s článkom 126 ods. 4 zmluvy je
     v súlade s posúdením uvedeným v správe Komisie podľa článku 126 ods. 3.

     Vzhľadom na svoju správu podľa článku 126 ods. 3 a so zreteľom na stanovisko
     Hospodárskeho a finančného výboru podľa článku 126 ods. 4 Komisia zastáva názor, že
     v Dánsku existuje nadmerný deficit. Toto stanovisko, ktoré Komisia prijala [15. júna 2010],
     sa týmto v súlade s článkom 126 ods. 5 predkladá Rade. Komisia odporúča, aby Rada v tomto
     zmysle rozhodla v súlade s článkom 126 ods. 6. Komisia okrem toho Rade predkladá
     odporúčanie na odporúčanie Rady určené Dánsku s cieľom odstrániť nadmerný deficit
     v súlade s článkom 126 ods. 7.

     4.      ODPORÚČANIE ODSTRÁNIŤ NADMERNÝ DEFICIT

     Podľa článku 3 ods. 4 nariadenia Rady (ES) č. 1467/97 sa musí v odporúčaní Rady podľa
     článku 126 ods. 7 stanoviť najviac šesťmesačná lehota, počas ktorej má príslušný členský štát
     prijať účinné opatrenia, ako aj lehota na korekciu nadmerného deficitu, čo by sa „malo
     ukončiť v nasledujúcom roku po jeho zistení, pokiaľ nenastanú osobitné okolnosti“. Článok 2
     ods. 6 nariadenia znamená, že pri rozhodovaní, či existujú mimoriadne okolnosti, sa musia
     zohľadniť „významné faktory“ posudzované v správe Komisie podľa článku 126 ods. 3
     zmluvy. V článku 3 ods. 4 nariadenia sa ustanovuje, že Rada musí odporučiť, aby členský štát
     dosiahol „minimálne ročné zlepšenie najmenej 0,5 % HDP ako meradlo svojich cyklicky
     upravených zostatkov, očistených od jednorazových alebo dočasných opatrení, aby sa zaistilo
     dosiahnutie korekcie nadmerného schodku do konečného termínu stanoveného v odporúčaní.“

     Dospelo sa k záveru, že v prípade Dánska existujú mimoriadne okolnosti, ktoré sú významné
     pre väčšiu flexibilitu pri uplatňovaní postupu pri nadmernom deficite, ktorý sa zaviedol
     v rámci reformy Paktu o stabilite a raste z roku 2005. V recesii v roku 2009 sa odzrkadľoval
     náhly pokles súkromnej spotreby, investícií a vývozu spôsobený finančnou krízou a
     celosvetovou recesiou, a najmä prudký pokles dopytu zo strany hlavných obchodných
     partnerov (Nemecka, Spojeného kráľovstva, Švédska a Nórska). Deficit v roku 2010 je
     dôsledkom hospodárskeho poklesu, ako aj stimulačných opatrení, ktoré v súlade s európskym
     plánom na oživenie hospodárstva prijali dánske orgány.

     V týchto súvislostiach je vhodné zvážiť korekciu nadmerného deficitu v strednodobom rámci
     v lehote na korekciu do roku 2013. Uznávajúc, že dánska rozpočtová pozícia v roku 2010
     vyplývala z opatrení prijatých v reakcii na krízu, v roku 2009 dosiahla 2,2 % HDP a v roku
     2010 1,3 %, čo bola primeraná reakcia v súlade s európskym plánom na oživenie
     hospodárstva a voľným pôsobením automatických stabilizátorov, mali by dánske orgány
     vykonať v roku 2010 fiškálne opatrenia podľa plánu. Vzhľadom absenciu väčších
     hospodárskych nerovnováh by si dôveryhodné a udržateľné tempo úpravy vyžadovalo najmä
     to, aby dánske orgány zaistili v rokoch 2011 – 2013 priemernú ročnú štrukturálnu rozpočtovú
     úpravu vo výške 0,5 % HDP, aby špecifikovali potrebné opatrenia s cieľom dosiahnuť
     korekciu nadmerného deficitu do roku 2013, ak to umožnia cyklické podmienky, a aby
     urýchlili znižovanie deficitu, ak sa hospodárske alebo rozpočtové podmienky zlepšia oproti
     súčasným očakávaniam.

SK                                                4                                                  SK
 ---pagebreak---      Zlepšenie dohľadu v rámci postupu pri nadmernom deficite, ktoré sa so zreteľom na lehotu na
     korekciu nadmerného deficitu zdá nevyhnutné, bude vyžadovať pravidelné a včasné
     monitorovanie pokroku dosiahnutého pri vykonávaní stratégie fiškálnej konsolidácie, aby sa
     zaistila korekcia nadmerného deficitu. V tejto súvislosti by sa mohla uvedenej otázke účelne
     venovať samostatná kapitola aktualizácie dánskeho konvergenčného programu, ktorý sa bude
     pripravovať v rokoch 2010 až 2013.

                  Porovnanie kľúčových makroekonomických a rozpočtových prognóz
                                                        2007        2008     2009      2010      2011      2012       2013
         Reálny HDP              KOM jar 2010            1,7        -0,9     -4,9       1,6       1,8      neuv.      neuv.
         (zmena v %)            KP február 2010         neuv.       -0,9     -4,3       1,3       1,6       2,0        2,3
     Produkčná medzera1         KOM jar 2010²            2,6         0,2     -5,1      -3,9      -2,7      neuv.      neuv.
       (% potenciálneho
                                KP február 20103         n.a.       0,3       -4,5      -3,9     -3,1       -2,0      -0,9
             HDP)
        Saldo verejných          KOM jar 2010             4,8       3,4       -2,7      -5,5     -4,9       n.a.      n.a.
            financií
                                KP február 2010         neuv.       3,4       -2,9      -5,3     -4,1       -3,1      -1,8
           (% HDP)
        Primárne saldo           KOM jar 2010            6,3        4,8       -0,7      -3,4     -2,7      neuv.      neuv.
           (% HDP)              KP február 2010          n.a.       4,8       -1,3      -3,7     -2,3       -1,2       0,3
      Cyklicky upravené          KOM jar 2010            3,1        3,3        0,6      -3,0     -3,1      neuv.      neuv.
             saldo1
                                KP február 2010         neuv.       3,2       0,0       -2,8     -2,1       -1,7      -1,1
           (% HDP)
      Štrukturálne saldo4        KOM jar 2010            3,1        3,3      0,6       -2,7      -3,1      neuv.      neuv.
           (% HDP)              KP február 2010         neuv.       3,2      1,4       -1,1      -1,0       -0,8       -0,3
      Hrubý verejný dlh          KOM jar 2010           27,4        34,2     41,6      46,0      49,5      neuv.      neuv.
           (% HDP)              KP február 2010         neuv.       33,4     38,5      41,8      46,2      48,3       48,1
     Poznámky:
     1
       Produkčné medzery a cyklicky upravené saldá podľa programov prepočítané útvarmi Komisie na základe
     informácií v programoch.
     2
       Založené na odhadovanom potenciálnom raste 1,4 %, 0,6 %, 0,5 % a 0,9 % v období rokov 2008 – 2011.
     3
       Založené na odhadovanom potenciálnom raste 1,4 %, 0,6 %, 0,5 % a 0,9 % v období rokov 2008 – 2011.
     4
       Cyklicky upravené saldo bez jednorazových a iných dočasných opatrení. Jednorazové a iné dočasné opatrenia v
     roku 2009 predstavujú 1,4 % HDP, 1,7 % v roku 2010, 1,1 % v roku 2011, 0,9 % v roku 2012, 0,8 % v roku 2013 a
     0,0 % v roku 2015; podľa najnovšieho programu sú všetky znižujúce deficit a podľa predpovede útvarov Komisie z
     jari 2010 v roku 2010 predstavujú 0,2 % HDP. Z dôvodu rozdielov v metodike sa jednorazové opatrenia v
     programe nepovažujú za jednorazové opatrenia podľa definície útvarov Komisie. S použitím tejto definície by
     jednorazové opatrenia zamerané na zníženie deficitu v roku 2010 predstavovali 0,2 % HDP a v ostatných rokoch
     nulu.

     Zdroj:
     Konvergenčný program (KP); Predpovede útvarov Komisie z jari 2010 (KOM); výpočty útvarov Komisie.

SK                                                              5                                                             SK
 ---pagebreak---                                                    Návrh

                                             ROZHODNUTIE RADY

                                  o existencii nadmerného deficitu v Dánsku

     RADA EURÓPSKEJ ÚNIE,

     so zreteľom na Zmluvu o fungovaní Európskej únie, a najmä na jej článok 126 ods. 6,

     so zreteľom na návrh Európskej komisie,

     so zreteľom na vyjadrenie Dánska,

     keďže:

     (1)      Podľa článku 126 Zmluvy o fungovaní Európskej únie členské štáty majú predchádzať
              nadmernému deficitu verejných financií.

     (2)      Pakt o stabilite a raste vychádza z cieľa zdravých verejných financií, ktoré sú
              prostriedkom na posilnenie podmienok na cenovú stabilitu a silný udržateľný rast
              smerujúci k vytváraniu pracovných miest.

     (3)      V postupe pri nadmernom deficite podľa článku 126 zmluvy objasnenom v nariadení
              Rady (ES) č. 1467/97 o urýchľovaní a objasňovaní vykonania postupu pri nadmernom
              schodku5 (ktoré je súčasťou Paktu o stabilite a raste), sa ustanovuje povinnosť prijať
              rozhodnutie o existencii nadmerného deficitu. V protokole o postupe pri nadmernom
              deficite pripojenom k zmluve sa ustanovujú ďalšie ustanovenia týkajúce sa
              vykonávania postupu pri nadmernom deficite. V nariadení Rady (ES) č. 479/20096 sa
              ustanovujú podrobné pravidlá a definície na uplatňovanie ustanovení uvedeného
              protokolu.

     (4)      Cieľom reformy Paktu o stabilite a raste z roku 2005 bolo posilniť jeho účinnosť
              a hospodárske základy, ako aj zabezpečiť udržateľnosť verejných financií
              z dlhodobého hľadiska. Malo sa ňou zaistiť, aby sa vo všetkých krokoch v rámci
              postupu pri nadmernom deficite v plnej miere zohľadňovala najmä hospodárska a
              rozpočtová situácia. V tomto zmysle Pakt o stabilite a raste vytvára rámec na podporu
              vládnych politík zameraných na rýchle obnovenie zdravej rozpočtovej pozície so
              zreteľom na hospodársku situáciu.

     5
              Ú. v. ES L 209, 2.8.1997, s. 6.
     6
              Ú. v. EÚ L 145, 10.6.2009, s. 1.

SK                                                   6                                                 SK
 ---pagebreak---      (5)   V článku 126 ods. 5 zmluvy sa od Komisie vyžaduje, aby predložila Rade stanovisko,
           ak sa Komisia domnieva, že v členskom štáte existuje alebo by mohol vzniknúť
           nadmerný deficit. Komisia s prihliadnutím na svoju správu podľa článku 126 ods. 3 a
           so zreteľom na stanovisko Hospodárskeho a finančného výboru v súlade s článkom
           126 ods. 4 dospela k záveru, že v Dánsku existuje nadmerný deficit. Komisia preto
           [15. júna 2010] predložila Rade takéto stanovisko týkajúce sa Dánska7.

     (6)   V článku 126 ods. 6 zmluvy sa ustanovuje, že Rada by mala zvážiť všetky
           pripomienky, ktoré si príslušný členský štát želá vyjadriť predtým, ako Rada po
           celkovom posúdení rozhodne o tom, či existuje nadmerný deficit. V prípade Dánska
           toto celkové posúdenie viedlo k nasledujúcim záverom.

     (7)   Podľa údajov, ktoré oznámili dánske orgány v apríli 2010, sa očakávalo, že deficit
           verejných financií Dánska v roku 2010 dosiahne 5,4 % HDP, čím prekročí referenčnú
           hodnotu 3 % HDP. Plánovaný deficit sa nepribližoval k referenčnej hodnote 3 % HDP,
           ale plánované prekročenie referenčnej hodnoty sa môže považovať za výnimočné
           v zmysle zmluvy a Paktu o stabilite a raste. Došlo k tomu najmä v dôsledku prudkého
           hospodárskeho poklesu v zmysle zmluvy a Paktu o stabilite a raste. Podľa predpovede
           útvarov Komisie z jari 2010 sa predpokladá, že reálny HDP v Dánsku po prudkom
           poklese o 4,9 % v roku 2009 dosiahne v roku 2010 úroveň 1,6 %. Deficit v roku 2010
           je dôsledkom hospodárskeho poklesu, ako aj stimulačných opatrení, ktoré v súlade s
           európskym plánom na oživenie hospodárstva prijali dánske orgány. Plánované
           prekročenie referenčnej hodnoty sa však nemôže považovať za dočasné. Podľa
           predpovede útvarov Komisie z jari 2010 sa očakáva, že za predpokladu nezmenenej
           politiky8 by deficit v roku 2011 klesol na 4,9 % HDP. Kritérium pre deficit podľa
           ustanovení zmluvy nie je splnené.

     (8)   Podľa údajov, ktoré oznámili dánske orgány v apríli 2010, zostáva hrubý verejný dlh
           v roku 2010 pod referenčnou hodnotou 60 % HDP, na úrovni 45,1 % HDP. Podľa
           predpovede útvarov Komisie z jari 2010 sa predpokladá, že pomer dlhu v roku 2010
           bude 46 % HDP a v roku 2011 sa zvýši na 49,5 % HDP, zostane však pod úrovňou
           referenčnej hodnoty 60 % HDP. Kritérium dlhu podľa ustanovení zmluvy je splnené.

     (9)   Podľa článku 2 ods. 4 nariadenia Rady (ES) č. 1467/97 môžu byť v krokoch vedúcich
           k rozhodnutiu Rady o existencii nadmerného deficitu podľa článku 126 ods. 6
           zohľadnené „významné faktory“ len vtedy, ak je v plnom rozsahu splnená dvojitá
           podmienka, že deficit zostane na úrovni blízko referenčnej hodnoty a že jeho
           prekročenie nad referenčnú hodnotu je dočasné. V prípade Dánska táto dvojitá
           podmienka nie je splnená. Preto sa v jednotlivých krokoch vedúcich k tomuto
           rozhodnutiu významné faktory nezohľadňujú.

     7
           Všetky dokumenty týkajúce sa postupu pri nadmernom deficite pre Dánsko sa nachádzajú na
           nasledujúcej webovej stránke:
           http://ec.europa.eu/economy_finance/sgp/deficit/countries/index_en.htm.
     8
           V predpovedi nezmenenej politiky sa zohľadňuje (čiastočné) ukončenie opatrení mimoriadnej povahy
           súvisiacich s krízou.

SK                                                    7                                                       SK
 ---pagebreak---      PRIJALA TOTO ROZHODNUTIE:

                                             Článok 1

     Z celkového posúdenia vyplýva, že v Dánsku existuje nadmerný deficit.

                                             Článok 2

     Toto rozhodnutie je určené Dánskemu kráľovstvu.

     V Bruseli

                                               Za Radu
                                               predseda
                                               […]

SK                                               8                           SK